smcproject/ml-wiki-sentences huggingface dataset:
16-ന് കമ്മീഷൻ ചെയ്ത ബ്രിട്ടിഷ് ഇന്ത്യയിലെ ആദ്യത്തെ റെയിൽപ്പാത ബോംബെ മുതൽ താന വരെയായിരുന്നു.
ഹിന്ദു , മുസ്ലിം , ക്രിസ്ത്യൻ മതവിഭാഗങ്ങൾക്കു പുറമേ സിക്ക്, ജൈന, ബുദ്ധമത വിശ്വാസികളും ഇവിടെ നിവസിക്കുന്നുണ്ട്.
മറാഠി, ഹിന്ദി, ഗുജറാത്തി, ഉർദു എന്നിവയാണ് ജില്ലയിലെ വ്യവഹാര ഭാഷകൾ.
പുറത്തേക്കുള്ള കണ്ണികൾ Thane Police Thaneweb.com വിക്കിവൊയേജിൽ നിന്നുള്ള താനെ യാത്രാ സഹായി അവലംബം
താനൂർ ബോംബ്‌ സ്ഫോടനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1993 സെപ്റ്റംബർ 6ന് മലപ്പുറം ജില്ലയിലെ താനൂരിൽ ശ്രീകൃഷ്ണ ജയന്തി ഘോഷയാത്രക്ക്‌ നേരെ ബോംബെറിഞ്ഞു കലാപം സൃഷ്ടിക്കുക എന്ന ഉദ്ദേശത്തോടെ ബോംബ്‌ നിർമ്മിക്കവേ ആർ.എസ്.എസ്സുകാർ ബോംബ്‌ പൊട്ടി മരിച്ച സംഭവമാണ് താനൂർ ബോംബ്‌ സ്ഫോടനം എന്നറിയപ്പെടുന്നത്.
പ്രസ്തുത സംഭവത്തിലെ ഗൂഢാലോചന വെളിപ്പെട്ടപ്പോൾ അന്നത്തെ മലപ്പുറം എസ്.പി ആയിരുന്ന ഉമ്മൻ കോശി "മലപ്പുറം ജില്ലയെ ദൈവം രക്ഷിച്ചു,, അല്ലെങ്കിൽ മലപ്പുറം ജില്ല വർഗീയ കലാപത്തിൽ കത്തിയെരിയുമായിരുന്നു" എന്ന് പ്രസ്താവിച്ചത് വൻ വാർത്താ പ്രാധാന്യം നേടിയിരുന്നു .
1993 സെപ്റ്റംബർ 6ന് 3 മണിയോടെയാണ് താനൂരിലെ താനാളൂർ പഞ്ചായത്തിലെ മൂലക്കൽ അങ്ങാടിക്ക് സമീപത്തെ കെ. പുരത്തെ(കേരളാദീശ്വരപുരം) ആർ.എസ്.എസ് പ്രവർത്തകനായ പറമ്പാട്ട് സുകുവിന്റെ ഇരുനില വീട്ടിൽ സ്ഫോടനം നടന്നത്.
സംഭവത്തിൽ ഒരാൾ മരിക്കുകയും രണ്ടു പേർക്ക് ഗുരുതര പരിക്കേൽക്കുകയും ചെയ്തു.
വീടിന്റെ മുകൾ ഭാഗം മുഴുവൻ സ്ഫോടനത്തിൽ തകർന്നു.
പറമ്പാട്ട് സുകുവിന്റെ മകൻ ബാബു, വടക്കമ്പാട്ട് കോരന്റെ മകൻ വേലായുധൻ എന്നീ സജീവ ആർ.എസ്.എസ്. പ്രവർത്തകരായിരുന്നു പരിക്ക് പറ്റിയവർ.
സംഭവ സ്ഥലത്തെത്തിയ പോലീസ് ഉടൻ വീടും പരിസരവും വളഞ്ഞതിനാൽ തെളിവ് നശിപ്പിക്കാൻ സാധിച്ചില്ല.
കൊല്ലപ്പെട്ടയാളെകുറിച്ച് വ്യക്തമല്ലാത്ത പല ഊഹങ്ങളും പ്രചരിച്ചു.
ആരാണെന്ന് ആദ്യം വ്യക്തമായിരുന്നില്ല.
സംഭവത്തിൽ അറസ്റ്റിലായ മറ്റു ആർ.എസ്.എസ്. പ്രവർത്തകരെ ചോദ്യം ചെയ്തതിനൊടുവിൽ കൊല്ലപ്പെട്ടയാൽ തിരുവനന്തപുരം ശ്രീകാര്യം സ്വദേശി വട്ടച്ചിറ ശ്രീകാന്ത് ആണെന്ന് തെളിഞ്ഞു.
ബോംബു നിർമ്മാണ വിദഗ്ദ്ധനായ ശ്രീകാന്ത് ബോംബ്‌ നിർമ്മാണം പരിശീലിപ്പിക്കാനാണ് താനൂരിൽ എത്തിയത് എന്നും തെളിഞ്ഞു.
തുടർന്നുള്ള അന്വേഷണങ്ങളിൽ ബോംബ്‌ നിർമ്മിച്ചത്‌ ശ്രീകൃഷ്ണ ജയന്തി ഘോഷയാത്രക്ക്‌ നേരെ എറിയാനായിരുന്നുവെന്നും ഗൂഢാലോചനയിൽ ലക്ഷ്യമിട്ടത് വർഗീയ കലാപമായിരുന്നെന്നും ജില്ല പോലീസ് സൂപ്രണ്ട് ഉമ്മൻ കോശി 1993 സെപ്റ്റംബർ 19ന് പത്രസമ്മേളനത്തിൽ പ്രസ്താവിച്ചു.
"മലപ്പുറം ജില്ലയെ ദൈവം രക്ഷിച്ചു" എന്നാണ് അന്ന് അദ്ദേഹം വാർത്താസമ്മേളനത്തിൽ പറഞ്ഞത്.
താനൂർ ബ്ലോക്ക് പഞ്ചായത്ത്
മലപ്പുറം ജില്ലയിൽ , തിരൂർ താലൂക്കിലാണ് 116.78 ചതുരശ്രകിലോമീറ്റർ വിസ്തീർണ്ണമുള്ള താനൂർ ബ്ലോക്ക് പഞ്ചായത്ത് സ്ഥിതി ചെയ്യുന്നത്.
താനൂർ ബ്ലോക്ക് പഞ്ചായത്തിന് 17 ഡിവിഷനുകളാണുള്ളത്.
അതിരുകൾ കിഴക്ക് - കുറ്റിപ്പുറം , മലപ്പുറം ബ്ലോക്കുകൾ പടിഞ്ഞാറ് - അറബിക്കടൽ വടക്ക് - തിരൂരങ്ങാടി , വേങ്ങര ബ്ലോക്കുകൾ തെക്ക്‌ - തിരൂർ , കുറ്റിപ്പുറം ബ്ലോക്കുകൾ ഗ്രാമപഞ്ചായത്തുകൾ പെരുമണ്ണ ക്ലാരി ഗ്രാമപഞ്ചായത്ത് ചെറിയമുണ്ടം ഗ്രാമപഞ്ചായത്ത് കല്പകഞ്ചേരി ഗ്രാമപഞ്ചായത്ത് ഒഴൂർ ഗ്രാമപഞ്ചായത്ത് താനാളൂർ ഗ്രാമപഞ്ചായത്ത് വളവന്നൂർ ഗ്രാമപഞ്ചായത്ത് താനൂർ നഗരസഭ പൊന്മുണ്ടം ഗ്രാമപഞ്ചായത്ത് നിറമരുതൂർ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല മലപ്പുറം താലൂക്ക് തിരൂർ വിസ്തീര്ണ്ണം 116.78 ചതുരശ്ര കിലോമീറ്റർ ജനസംഖ്യ 248,171 പുരുഷന്മാർ 119,801 സ്ത്രീകൾ 128,370 ജനസാന്ദ്രത 2125 സ്ത്രീ : പുരുഷ അനുപാതം 1071 സാക്ഷരത 85.51% വിലാസം
താനൂർ‍‍ ബ്ലോക്ക് പഞ്ചായത്ത് താനൂർ‍ - 676302 ഫോൺ‍‍‍ : 0494 2440297 ഇമെയിൽ‍‍‍‍‍ : bdotnr@yahoo.in അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/tanurblock Archived 2013-11-30 at the Wayback Machine .
താനെ ചുഴലിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Cyclone_Thane
ഇന്ത്യാമഹാസമുദ്രത്തിൽ ഇൻഡോനേഷ്യയ്ക്ക് സമീപത്തു  നിന്നും 2011 ഡിസംബർ 23നു  ഉത്ഭവിച്ച ഉഷ്ണമേഖല ചുഴലിക്കാറ്റാണ് താനെ ചുഴലിക്കാറ്റ് .
2011 ഡിസംബർ 30ന്  അതിരാവിലെ  ഇത് തമിഴ്നാട് , ആന്ധ്രാപ്രദേശ്‌ തീരങ്ങളിൽ ആഞ്ഞടിച്ചു.
മണിക്കൂറിൽ 120 കിലോമീറ്റർ വരെ ആഞ്ഞുവീശിയ കാറ്റ് ഒട്ടനവധി ആളപയാവും നാശനഷ്ടങ്ങളും വരുത്തുകയുണ്ടായി.
മ്യാൻമാറിലെ ജ്യോതിഷ്യ പണ്ഡിതനായ മിൻ താനെ കായുടെ സ്മരണാർഥമാണ് താനെ എന്ന പേരിട്ടത്.
അതത് മേഖലകളിലെ വിവിധ രാജ്യങ്ങൾ ഊഴമനുസരിച്ചാണ് കാറ്റുകൾക്ക് പേരിട്ടു കൊണ്ടിരിക്കുന്നത്.
2004 മുതൽ അഞ്ച് തവണ രൂപം കൊണ്ട ചുഴലികാറ്റുകൾക്ക്  ലൈല (പാകിസ്താൻ), ബന്ധു (ശ്രീലങ്ക), ബെറ്റ്(തായലന്റ്), ഗിരി(ബംഗ്ളാദേശ്), ജൽ (ഇന്ത്യ), കെയ്ല (മാലദ്വീപ്) എന്നിങ്ങനെയാണ് നാമകരണം ചെയ്തത്.
ബംഗാൾ ഉൾക്കടലിലും അറബിക്കടലിലും ഉണ്ടാകുന്ന ചുഴലിക്കാറ്റിന് പേരിടാനുള്ള അവകാശം ഇന്ത്യ, പാകിസ്താൻ, ശ്രീലങ്ക, ബംഗ്ളാദേശ്, മാലദ്വീപ്, മ്യാൻമർ, ഒമാൻ, തായ്ലൻഡ് എന്നീ രാജ്യങ്ങൾക്കാണ്.
അടുത്തതായി ബംഗാൾ ഉൾക്കടലിൽ രൂപം കൊള്ളുന്ന കൊടുങ്കാറ്റിന് ശ്രീലങ്കയുടെ നിർദ്ദേശ പ്രകാരം മഹേശൻ എന്നു പേരിടുമെന്ന് ചെന്നൈ കാലാവസ്ഥാ നിരീക്ഷണ കേന്ദ്രത്തിന്റെ മേധാവി രമണൻ 2013 ഏപ്രിൽ 29-ാം തിയതി അറിയിച്ചു.
അന്താരാഷ്ട്ര നാമങ്ങൾ
ഇന്ത്യൻ കാലാവസ്ഥാ വകുപ്പ്  (IMD ), ബോബ് 05  എന്നും യു എസ് ചുഴലി മുന്നറിയിപ്പ് കേന്ദ്രം (JTWC ) 06B എന്നുമാണ് പേരിട്ടിരിക്കുന്നത്.
താനെ വന്ന വഴി Thane on 27 December as a Cyclonic Storm
അവലംബം പുറത്തേയ്ക്കുള്ള കണ്ണികൾ Cyclone Thane എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
India Meteorological Department Archived 2015-05-17 at the Wayback Machine .
Joint Typhoon Warning Center Archived 2015-08-09 at the Wayback Machine .
Corporate Disaster Resource Network, India Archived 2012-11-05 at the Wayback Machine .
ദ ആർക്കിട്ടെക്ചറൽ വർക്ക് ഓഫ് ലെ കോർബുസിയർ ഇംഗ്ലീഷ് വിലാസം https://ml.wikipedia.org/wiki/The_Architectural_Work_of_Le_Corbusier
ഫ്രഞ്ച്-സ്വിസ്സ് വാസ്തുശിൽപ്പിയായ ലെ കോർബുസിയർ നിർമ്മിച്ച 17 വാസ്തു നിർമ്മിതികൾ ചേർന്നതാണ് ദ ആർക്കിട്ടെക്ചറൽ വർക്ക് ഓഫ് ലെ കോർബുസിയർ .
എങ്ങനെയാണ് ആധുനികത നിർമ്മാണത്തിൽ ഉപയോഗിച്ചിരിക്കുന്നതെന്ന് ഈ നിർമിതികൾ കാണിച്ചുതരുന്നു.
അതുപോലെ ഒരു ശിൽപ്പിയുടെ അന്താരാഷ്ട്രനിലവാരവും ഇത് പ്രതിഫലിപ്പിക്കുന്നു.
ഫ്രാൻസ്, സ്വിറ്റ്സർലാന്റ്, ജപ്പാൻ, ഇന്ത്യ, ജർമ്മനി, ബെൽജിയം, അർജെന്റീന എന്നീ രാജ്യങ്ങളിൽ പെടുന്ന കൂർബസിയറുടെ നിർമ്മിതികളാണ് യുനെസ്കോ ലോകപൈതൃകപട്ടികയിൽ ഉൾപ്പെടുത്തിയിരിക്കുന്നത്.
at Fondation Le Corbusier website
ദ ഇഡിയറ്റ് ഇംഗ്ലീഷ് വിലാസം https://ml.wikipedia.org/wiki/The_Idiot
ഫിയോദർ ദസ്തയേവ്‌സ്കിയുടെ പ്രശസ്തമായ നോവലാണ് ദ ഇഡിയറ്റ് .
എ.സി ഗ്രേലിങ്ങിന്റെ അഭിപ്രായത്തിൽ ദസ്തയേവ്‌സ്കിയുടെ ഏറ്റവും മഹത്തരമായ കൃതിയാണ് ദ ഇഡിയറ്റ്.
അവലംബം ↑ Идіотъ in original, pre-1920s spelling
ദ ആർട്ടിസ്റ്റ്സ് വൈഫ് ആൻഡ് ഹിസ് സെറ്റർ ഡോഗ് ഇംഗ്ലീഷ് വിലാസം https://ml.wikipedia.org/wiki/The_Artist%27s_Wife_and_His_Setter_Dog The painting
തോമസ് ഈകിൻസ് 1884-1889നും ഇടയിൽ ചിത്രീകരിച്ച എണ്ണച്ചായാചിത്രമാണ് ദ ആർട്ടിസ്റ്റ്സ് വൈഫ് ആൻഡ് ഹിസ് സെറ്റർ ഡോഗ്.
ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ട്സിന്റെ ശേഖരത്തിന്റെ ഭാഗമാണ്.
1884 ജനുവരിയിൽ തന്റെ മുൻ വിദ്യാർത്ഥിയായ ഒരു ചിത്രകാരിയും ഫോട്ടോഗ്രാഫറുമായ സൂസൻ ഹന്നാ മക്ഡൊവലുമായുള്ള (1851-1938),  വിവാഹത്തിന് തൊട്ടുപിന്നാലെയാണ് എക്കിൻസ് ഈ ചിത്രത്തിന്റെ ചിത്രീകരണം ആരംഭിച്ചത്.
ഫിലാഡൽഫിയയിലെ 1330 ചെസ്റ്റ്നട്ട് സ്ട്രീറ്റിലെ അദ്ദേഹത്തിന്റെ സ്റ്റുഡിയോയാണ് ചിത്രീകരണത്തിനായി തെരഞ്ഞെടുത്തത്.
1884 മുതൽ 1886 വരെ ഈ ദമ്പതികളും അവരുടെ നായ ഹാരിയും അവിടെ താമസിച്ചിരുന്നു.
1886-ലെ ചിത്രത്തിന്റെ ഒരു ഫോട്ടോയുടെ പ്രതിരൂപം ലോഹത്തിൽ കൊത്തിയെടുത്തത് കൂടുതൽ പുഷ്‌ടിയുള്ള ഒരു സ്ത്രീയെ കാണിക്കുന്നു.
ആകാശവെളിച്ചം വർദ്ധിപ്പിച്ച് എക്കിൻസ് ഛായാചിത്രം പുനർനിർമ്മിച്ചുവെന്ന് സൂചിപ്പിക്കുന്നു.
ഈ മാറ്റങ്ങൾ‌ ഒരു കോ-എഡ് ക്ലാസിലെ പുരുഷ മോഡലിൽ‌ നിന്നും അരക്കെട്ടിലെ വസ്ത്രം നീക്കം ചെയ്തതിന് പെൻ‌സിൽ‌വാനിയ അക്കാദമി ഓഫ് ഫൈൻ‌ ആർട്ട്‌സിന്റെ സ്കൂളിൽ‌ നിന്നും പുറത്താക്കപ്പെട്ടതിനെക്കുറിച്ചുള്ള എക്കിൻ‌സിന്റെ വേദനയെ പ്രതിഫലിപ്പിച്ചിരിക്കാം.
ദ ഇക്കണോമിസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Economist
ലണ്ടനിലെ വെസ്റ്റ്മിൻസ്റ്ററിൽ നിന്നും പുറത്തിറങ്ങുന്ന ഒരു ഇംഗ്ലീഷ് വാർത്താവാരികയാണ്‌ ദ ഇക്കണോമിസ്റ്റ് (The Economist).
ഇക്കണോമിസ്റ്റ് ന്യൂസ് പേപ്പർ ലിമിറ്റഡ് എന്ന കമ്പനിയാണ്‌ ഇത് പ്രസിദ്ധീകരിക്കുന്നത്.
.1843 സെപ്റ്റംബർ മാസം ജയിംസ് വിൽസൺന്റെ ഉടമസ്ഥതയിൽ തുടർച്ചയായ സേവനം തുടങ്ങി.
പത്രം എന്നാണു വിശേഷണമെങ്കിലും വാർത്താവാരികകൾ പോലെ മിനുസമുള്ള കടലാസിലാണ് അച്ചടി.
2009 ലെ കണക്കനുസരിച്ച് ഏതാണ്ട് 16 ലക്ഷം പ്രതികളാണു പ്രചാരം .
പകുതിയും വടക്കേ അമേരിക്കയിൽ വിറ്റഴിയ്ക്കപ്പെടുന്നു.
കാലാനുക്രമ വിവരണമല്ല മറിച്ച് പുരോഗമന ഹേതുവായ ബുദ്ധിയും, മന്ദവും അയോഗ്യവുമായ അജ്ഞതയും തമ്മിലുള്ള പോരിൽ ഭാഗഭാക്കാവുകയാണു പ്രഖ്യാപിത ലക്ഷ്യം.
സ്വതന്ത്രവ്യാപാരത്തിലും ആഗോളീകരണത്തിലും അധിഷ്ഠിതമായ അഭിപ്രായങ്ങളാണ് വാരികയുടേത്.
അതേസമയം ആരോഗ്യം, വിദ്യാഭ്യാസം തുടങ്ങിയ മേഖലകളിൽ സർക്കരിന്റെ ഇടപെടൽ വർധിപ്പിയ്ക്കാനും വാദിയ്ക്കുന്നു.
ലേഖനങ്ങൾ ഉയർന്നവിദ്യാഭ്യാസം സിദ്ധിച്ചവരെ ലക്ഷ്യമിട്ടാണ്.
സ്വാധീനശക്തിയുള്ള പല ഉദ്യോഗസ്ഥരും  തങ്ങളുടെ വായനക്കാരായുണ്ടെന്ന് വാരിക  അവകാശപ്പെടുന്നു.
The Economist Newspaper Group ന്റെ ഉടമസ്ഥതയിലാണു പ്രസിദ്ധീകരണം.
ഗ്രൂപ്പിന്റെ പകുതി Financial Times (Pearson PLC യുടെ ഉപ സ്ഥാപനം) ന്റെ കൈവശമാണ്‌.
ബാക്കി പകുതി വാരികയുടെ തന്നെ പല ജീവനക്കരും ഉൾപ്പെടുന്ന സ്വതന്ത്ര ഓഹരിയുടമകളുടെയും ഇംഗ്ലണ്ടിലെ  Rothschild banking family യുടെയും.
പത്രാധിപരെ രക്ഷാധികാര സമിതി നിയമിയ്ക്കുന്നു.
സമിതിയുടെ അനുവാദമില്ലാതെ പത്രാധിപരെ നീക്കം ചെയ്യാൻ സാദ്ധ്യമല്ല.
ആഗോള വീക്ഷണത്തിലാണൂന്നലെങ്കിലും എഴുപത്തഞ്ച് ലേഖകരിൽ മൂന്നിൽ രണ്ടു ഭാഗവും ലണ്ടനിലാണു പ്രവർത്തിയ്ക്കുന്നത്.
അവലബം പുറത്തേക്കുള്ള കണ്ണികൾ Economist.com homepage of The Economist The Economist Group website providing group information and links to all group publications such as CFO , Roll Call and European Voice ebusinessforum Part of the Economist Intelligence Unit.
Has free articles from The Economist Preliminary number and prospectus, 5 Aug. 1843 Capital, currency, and banking; a series of articles published in The Economist – By James Wilson (Published 1847)
ദ ഇന്ത്യൻ എക്സ്പ്രസ് ഇംഗ്ലീഷ് വിലാസം https://ml.wikipedia.org/wiki/The_Indian_Express
ഇംഗ്ലീഷ് ഭാഷയിൽ പുറത്തിറങ്ങുന്ന ഒരു ഇന്ത്യൻ ദിനപത്രമാണ് ദ ഇന്ത്യൻ എക്സ്പ്രസ് .
ഇന്ത്യൻ എക്സ്പ്രസ് ഗ്രൂപ്പാണ് ഇത് മുംബൈയിൽ നിന്ന് പ്രസിദ്ധീകരിക്കുന്നത്.
1991-ൽ ഗ്രൂപ്പിന്റെ സ്ഥാപകൻ രാംനാഥ് ഗോയങ്ക മരിച്ച് എട്ട് വർഷങ്ങൾക്ക് ശേഷം 1999-ൽ, ഗ്രൂപ്പ് കുടുംബാംഗങ്ങൾക്കിടയിൽ രണ്ടായി പിരിഞ്ഞു.
ദക്ഷിണേന്ത്യൻ പതിപ്പുകൾക്ക് ദി ന്യൂ ഇന്ത്യൻ എക്സ്പ്രസ് എന്ന പേര് ലഭിച്ചു അതേസമയം മുംബൈ ആസ്ഥാനമായുള്ള ഉത്തരേന്ത്യൻ പതിപ്പുകൾ തലക്കെട്ടിന് മുൻപിൽ "ദ" കൂടി ചേർത്ത് ഇന്ത്യൻ എക്സ്പ്രസ് നാമം നിലനിർത്തി.
1932-ൽ, ചെന്നൈയിൽ നിന്നുള്ള പി. വരദരാജുലു നായിഡു എന്ന ആയുർവേദ ഡോക്ടറാണ് ഇന്ത്യൻ എക്സ്പ്രസ് ആരംഭിച്ചത്.
അദ്ദേഹത്തിന്റെ "തമിഴ്നാട്" പ്രസ്സ് ആണ് പത്രം പ്രസിദ്ധീകരിച്ചിരുന്നത്.
സാമ്പത്തിക ബുദ്ധിമുട്ടുകൾ കാരണം, അദ്ദേഹം പത്രം ദേശീയ വാർത്താ ഏജൻസിയായ ദി ഫ്രീ പ്രസ് ജേണലിന്റെ സ്ഥാപകനായ സ്വാമിനാഥൻ സദാനന്ദിന് വിറ്റു.
1933-ൽ ഇന്ത്യൻ എക്‌സ്പ്രസ് അതിന്റെ രണ്ടാമത്തെ ഓഫീസ് മധുരയിൽ തുറന്നു, ഒപ്പം തമിഴ് പതിപ്പായ ദിനമണി പുറത്തിറക്കി.
സദാനന്ദൻ നിരവധി പുതുമകൾ അവതരിപ്പിക്കുകയും പത്രത്തിന്റെ വില കുറയ്ക്കുകയും ചെയ്തു.
സാമ്പത്തിക ബുദ്ധിമുട്ടുകൾ നേരിട്ട അദ്ദേഹം തന്റെ ഓഹരിയുടെ ഒരു ഭാഗം രാമനാഥ് ഗോയങ്കയ്ക്ക് കൺവെർട്ടബിൾ ഡിബഞ്ചറുകളായി വിറ്റു.
1935-ൽ, ദ ഫ്രീ പ്രസ് ജേർണൽ തകരുകയും ഗോയങ്കയുമായുള്ള ദീർഘകാലം തുടർന്ന നിയമയുദ്ധത്തിനൊടുവിൽ സദാനന്ദിന് ഇന്ത്യൻ എക്സ്പ്രസിന്റെ ഉടമസ്ഥാവകാശം നഷ്ടമാവുകയും ചെയ്തു.
1939-ൽ ഗോയങ്ക മറ്റൊരു പ്രമുഖ തെലുങ്ക് ദിനപത്രമായ ആന്ധ്രപ്രഭ വാങ്ങി.
ഇന്ത്യൻ എക്‌സ്‌പ്രസ്, ദിനമണി, ആന്ധ്ര പ്രഭ എന്നീ മൂന്ന് ദിനപത്രങ്ങളെ വിശേഷിപ്പിക്കാൻ പലപ്പോഴും ത്രീ മസ്കറ്റിയേഴ്‌സ് എന്ന പേര് ഉപയോഗിച്ചിരുന്നു.
1940-ൽ സ്ഥാപനവും പരിസരവും മുഴുവനായി അഗ്നിക്കിരയായി.
അന്നത്തെ അവരുടെ മുഖ്യ എതിരാളിയായ ദ ഹിന്ദു , പത്രം ഇന്ത്യൻ എക്സ്പ്രസ് പുനരാരംഭിക്കുന്നതിൽ കാര്യമായി സഹായിച്ചു, പത്രം അവരുടെ ഒരു സ്വദേശിമിത്രന്റെ പ്രസ്സിൽ താൽകാലികമായി അച്ചടിക്കുകയും പിന്നീട് 2, മൗണ്ട് റോഡിൽ അടുത്തിടെ ഒഴിഞ്ഞ സ്ഥലം ഗോയങ്കയ്ക്ക് വാടകയ്ക്ക് നൽകുകയും ചെയ്തു, അത് പിന്നീട്  എക്സ്പ്രസ് എസ്റ്റേറ്റുകൾ ആയി മാറി.
ഈ സ്ഥലംമാറ്റം എക്സ്പ്രസിന് മികച്ച അതിവേഗ പ്രിന്റിംഗ് മെഷീനുകൾ ലഭിക്കുന്നതിനും സഹായിച്ചു.
ഒരു ഷോർട്ട് സർക്യൂട്ടോ സിഗരറ്റ് കുറ്റിയോ ആയിരിക്കാം തീ പടരാൻ കാരണമെന്ന് തീപിടുത്തത്തെക്കുറിച്ച് അന്വേഷിച്ച ജില്ലാ ജഡ്ജി നിഗമനം ചെയ്തു, വളരുന്ന നഗരത്തിന് അഗ്നി നിയന്ത്രണ സംവിധാനങ്ങൾ അപര്യാപ്തമാണെന്നു പറഞ്ഞു.
1952-ൽ പത്രത്തിന് 44,469 കോപ്പി പ്രചാരം ഉണ്ടായിരുന്നു.
1991-ൽ രാംനാഥ് ഗോയങ്കയുടെ മരണശേഷം രണ്ട് പേരക്കുട്ടികളായ മനോജ് കുമാർ സോന്താലിയയും വിവേക് ഗോയങ്കയും ഗ്രൂപ്പ് രണ്ടായി പിളർത്തി.
ഇന്ത്യൻ എക്‌സ്‌പ്രസ് മുംബൈയും എല്ലാ ഉത്തരേന്ത്യൻ പതിപ്പുകളുംവിവേക് ഗോയങ്കയ്ക്കും, ചെന്നൈ ആസ്ഥാനമാക്കി മധുരൈ ലിമിറ്റഡ് എക്‌സ്‌പ്രസ് പബ്ലിക്കേഷൻസ് എന്ന പുരതിയ ഗ്രൂപ്പും എല്ലാ ദക്ഷിണേന്ത്യൻ പതിപ്പുകളും എംകെ സോന്താലിയയ്‌ക്കും ലഭിച്ചു.
ഇന്ത്യൻ എക്സ്പ്രസ് 1996 ജൂലൈ 8 ന് ഇന്റർനെറ്റിൽ ദിനപ്പത്രം പ്രസിദ്ധീകരിക്കാൻ തുടങ്ങി.
അഞ്ച് മാസങ്ങൾക്ക് ശേഷം, expressindia.com എന്ന വെബ്‌സൈറ്റിന് "വാരാന്ത്യങ്ങളിലൊഴികെ ഓരോ ദിവസവും 700,000 ഹിറ്റുകൾ ഉണ്ടായിരുന്നു".
ഇതും കാണുക രാംനാഥ് ഗോയങ്ക ജേർണലിസം അവാർഡുകൾ സ്‌ക്രീൻ അവാർഡുകൾ അവലംബം പുറം കണ്ണികൾ ഇന്ത്യൻ എക്സ്പ്രസ് വെബ്സൈറ്റ്
ദ ഇമിറ്റേഷൻ ഗെയിം ഇംഗ്ലീഷ് വിലാസം https://ml.wikipedia.org/wiki/The_Imitation_Game
2014ൽ പുറത്തിറങ്ങിയ ഒരു അമേരിക്കൻ ചരിത്രാധിഷ്ഠിത ത്രില്ലർ ചലച്ചിത്രമാണ് ദ ഇമിറ്റേഷൻ ഗെയിം .
ബ്രിട്ടീഷ് ഗണിതജ്ഞനും കമ്പ്യൂട്ടർ ശാസ്ത്രത്തിന്റെ പിതാവുമായ അലൻ ട്യൂറിംഗ് , രണ്ടാം ലോകമഹായുദ്ധകാലത്ത് നാസി ജർമ്മനിയുടെ എനിഗ്മ കോഡുകൾ തകർക്കാൻ വേണ്ടി കമ്പ്യൂട്ടർ നിർമ്മിക്കുന്നതും പിന്നീട് സ്വവർഗ്ഗാനുരാഗത്തിന്റെ പേരിൽ ജയിലലാകുന്നതുമാണ് ഇമിറ്റേഷൻ ഗെയിമിന്റെ ഇതിവൃത്തം.
ബെനഡിക്ട് കുംബർബാച്ച് അലൻ ട്യൂറിംഗായി അഭിനയിക്കുന്ന ചിത്രം സംവിധാനം ചെയ്തിരിക്കുന്നത് മോർട്ടൻ ടൈൽഡമും രചന ഗ്രഹാം മൂറിന്റേതുമാണ് .
ആൻഡ്ര്യൂ ഹോഡ്ജസിന്റെ അലൻ ട്യൂറിംഗ്: ദ എനിഗ്മ എന്ന മൂലകൃതിയെ അവലംബിച്ചാണ് ഈ ചലച്ചിത്രം തയ്യാറാക്കിയിരിക്കുന്നത്.
1951-ൽ, നോക്ക്, സ്റ്റെയ്ൽ എന്നീ രണ്ട് പോലീസുകാർ ഗണിതശാസ്ത്രജ്ഞനായ അലൻ ട്യൂറിംഗിൻറെ വീട്ടിൽ നടന്ന ഒരു മോഷണത്തെ കുറിച്ച് അന്വേഷിക്കാൻ എത്തുന്നു.
വിവരങ്ങൾ തിരക്കുന്നതിനിടക്ക് രണ്ടാം ലോകമഹായുദ്ധസമയത്ത് ബ്ലെച്ച്‌ലി പാർക്കിൽ ജോലി ചെയ്യുന്ന സമയത്തെക്കുറിച്ച് ട്യൂറിംഗ് പറയുന്നു.
1928 -ൽ,വിദ്യാർഥിയായ ട്യൂറിംഗ് ബോർഡിംഗ് സ്കൂളിൽ വളരെ അ സന്തുഷ്ടനായിരുന്നു മാത്രമല്ല മറ്റു കുട്ടികൾ അദ്ദേഹത്തെ ഉപദ്രവിക്കുകയും ചെയ്തിരുന്നു.
സഹപാഠിയായ ക്രിസ്റ്റഫർ മോർകോമുമായി അദ്ദേഹം ഒരു സൗഹൃദം വളർത്തിയെടുക്കുന്നു,  ക്രിസ്റ്റഫർ ക്രിപ്‌റ്റോഗ്രാഫിയിൽ ട്യൂറിങ്ങിനുള്ള താൽപര്യത്തെ പ്രോത്സാഹിപ്പിക്കുന്നു.
എന്നാൽ അവധിക്കാലത്ത് വീട്ടിലേക്ക് പോയ ക്രിസ്റ്റഫർ തിരിച്ചെത്തുന്നില്ല.
ക്രിസ്റ്റഫർ ക്ഷയരോഗം മൂലം മരണമടയുന്നു.1939 ൽ ബ്രിട്ടൻ ജർമ്മനിക്കെതിരെ യുദ്ധം പ്രഖ്യാപിച്ചപ്പോൾ, ട്യൂറിംഗ് ബ്ലെച്ച്ലി പാർക്കിലേക്ക് യാത്ര ചെയ്യുന്നു.
കമാൻഡർ അലാസ്റ്റർ ഡെന്നിസ്റ്റണിന്റെ നിർദ്ദേശപ്രകാരം, ഹ്യൂ അലക്സാണ്ടർ, ജോൺ കെയർക്രോസ്, പീറ്റർ ഹിൽട്ടൺ, കീത്ത് ഫർമാൻ, ചാൾസ് റിച്ചാർഡ്സ് എന്നിവരുടെ ക്രിപ്റ്റോഗ്രാഫി ടീമിൽ ചേരുന്നു.
കോഡ് ചെയ്ത സന്ദേശങ്ങൾ അയയ്ക്കാൻ നാസികൾ ഉപയോഗിക്കുന്ന എനിഗ്മ മെഷീൻ വിശകലനം ചെയ്യാൻ ടീം ശ്രമിക്കുന്നു.
ട്യൂറിംഗിനൊപ്പം പ്രവർത്തിക്കാൻ സഹപ്രവർത്തകർക്ക് ബുദ്ധിമുട്ട് അനുഭവപ്പെടുന്നു , എനിഗ്മ സന്ദേശങ്ങൾ മനസ്സിലാക്കാൻ ഒരു യന്ത്രം രൂപകൽപ്പന ചെയ്യാൻ ട്യൂറിംഗ് ശ്രമിക്കുന്നു.
മെഷീന്റെ നിർമ്മാണത്തിന് ഡെന്നിസ്റ്റൺ വിസമ്മതിച്ചതിനുശേഷം, ട്യൂറിംഗ് പ്രധാനമന്ത്രി വിൻസ്റ്റൺ ചർച്ചിലിന് എഴുതുന്നു, അദ്ദേഹം ടീമിനെ ചുമതലപ്പെടുത്തി മെഷീന് പണം നൽകുന്നു.
ട്യൂറിംഗ് ഫർമാനെയും റിച്ചാർഡിനെയും പുറത്താക്കുകയും പകരക്കാരെ കണ്ടെത്താൻ പത്രങ്ങളിൽ പ്രയാസമേറിയ  ഒരു പദപ്രശ്നം ട്യൂറിംഗ് പ്രസിദ്ധീകരിക്കുകയും ചെയ്യുന്നു.
കേംബ്രിഡ്ജ് ബിരുദധാരിയായ ജോവാൻ ക്ലാർക്ക് ട്യൂറിംഗിന്റെ പരീക്ഷ പാസായെങ്കിലും പുരുഷ ക്രിപ്‌ടോഗ്രാഫർമാർക്കൊപ്പം പ്രവർത്തിക്കാൻ അവളുടെ മാതാപിതാക്കൾ അനുവദിക്കുന്നില്ല.
സന്ദേശങ്ങൾ കൈകാര്യം ചെയ്യുന്ന വനിതാ ഗുമസ്തന്മാർക്കൊപ്പം ജീവിക്കാനും ജോലി ചെയ്യാനും ട്യൂറിംഗ്  ആവശ്യപ്പെടുന്നു.
ഒപ്പം ട്യൂറിംഗിന്റെ പദ്ധതികൾ ക്ലാർക്കുമായി ചർച്ച ചെയ്യുന്നു.
ക്ലാർക്കിന്റെ സഹായത്തോടെ, ട്യൂറിംഗ്  സഹപ്രവർത്തകരുമായി  അടുക്കുന്നു .
എനിഗ്മ ഉപയോഗിച്ച് അയക്കുന്ന സന്ദേശങ്ങൾ വേഗത്തിൽ ചോർത്തിയെടുക്കുന്നതിന് ക്രിസ്റ്റഫർ എന്ന് അദ്ദേഹം വിളിക്കുന്ന മെഷീൻ നിർമ്മിക്കുന്നു, പക്ഷേ എനിഗ്മ എൻക്രിപ്ഷൻ ക്രമീകരണങ്ങൾ  അത് ഉപയോഗിച്ച്  വേഗത്തിൽ നിർണ്ണയിക്കാൻ കഴിയുന്നില്ല; ജർമ്മൻകാർ ഓരോ ദിവസവും അവ പുന:ക്രമീകരിക്കുന്നു.
ഡെന്നിസ്റ്റൺ മെഷീൻ നശിപ്പിക്കാനും ട്യൂറിംഗിനെ പുറത്താക്കാനും ഉത്തരവിട്ടു, എന്നാൽ മറ്റ് ക്രിപ്‌ടോഗ്രാഫർമാർ ട്യൂറിംഗ് പോകുകയാണെങ്കിൽ അവരും ജോലി ഉപേക്ഷിക്കുമെന്ന് ഭീഷണിപ്പെടുത്തുന്നു.
ട്യൂറിംഗ് തന്റെ സ്വവർഗരതി സഹപ്രവർത്തകനായ കെയർ‌ക്രോസിനോട് സ്ഥിരീകരിക്കുന്നു, അത് രഹസ്യമായി സൂക്ഷിക്കാൻ മുന്നറിയിപ്പ് നൽകുന്നു.
ലഭിക്കുന്ന സന്ദേശങ്ങളെക്കുറിച്ച് ഒരു വനിതാ ഗുമസ്തമായുള്ള സംഭാഷണത്തിലൂടെ ചില സന്ദേശങ്ങളിൽ നിലവിലുണ്ടെന്നും തനിക്കറിയാവുന്ന വാക്കുകൾ ഡീകോഡ് ചെയ്യാൻ മെഷീൻ പ്രോഗ്രാം ചെയ്യാൻ കഴിയുമെന്ന് ട്യൂറിംഗ് മനസിലാക്കുന്നു.
അത് വെച്ച് അദ്ദേഹം മെഷീൻ വീണ്ടും കാലിബ്രേറ്റ് ചെയ്തതിനുശേഷം,വേഗത്തിൽ ഒരു സന്ദേശം ഡീകോഡ് ചെയ്യുകയും ക്രിപ്റ്റോഗ്രാഫർമാർ അവരുടെ വിജയം ആഘോഷിക്കുകയും ചെയ്യുന്നു, എന്നാൽ ഡീകോഡ് ചെയ്ത എല്ലാ സന്ദേശങ്ങളിലും പ്രാവർത്തികമാക്കാൻ കഴിയില്ലെന്ന് ട്യൂറിംഗ് മനസ്സിലാക്കുന്നു.
എങ്കിൽ ബ്രിട്ടൺ എനിഗ്മ സന്ദേശങ്ങൾ തകർത്തതായി ജർമനി മനസ്സിലാക്കും.
കെയ്‌ൻ‌ക്രോസ് ഒരു സോവിയറ്റ് ചാരനാണെന്ന് ട്യൂറിംഗ് കണ്ടെത്തി.
ട്യൂറിംഗ് അദ്ദേഹത്തെ നേരിടുമ്പോൾ, സോവിയറ്റ് യൂണിയൻ ഒരേ ലക്ഷ്യങ്ങൾക്കുവേണ്ടി പ്രവർത്തിക്കുന്ന സഖ്യകക്ഷികളാണെന്നും, ട്യൂറിംഗിന്റെ ലൈംഗികത വെളിപ്പെടുത്തി പ്രതികാരം ചെയ്യുമെന്നും കെയ്ൻക്രോസ് വാദിക്കുന്നു.
എംഐ 6 ഏജന്റ് സ്റ്റുവർട്ട് മെൻസീസിനോട് , കെയ്‌ൻ‌ക്രോസ് ഒരു ചാരനാണെന്ന് ട്യൂറിംഗ് വെളിപ്പെടുത്തുന്നു.
ഇത് തനിക്ക് നേരത്തെ അറിയാമെന്നും
ബ്രിട്ടൻ്റെ സഖ്യകക്ഷിയായ സോവിയറ്റ് യൂണിയന് ആ സന്ദേശങ്ങൾ ലഭിക്കുന്നത് ബ്രിട്ടന് നേട്ടമായിരിക്കുമെന്ന് മെൻസിസ് വെളിപ്പെടുത്തുന്നു.
ജോൻ ക്ലാർക്കിൻ്റെ സുരക്ഷയെ കരുതി ട്യൂറിംഗ് ക്ലാർക്കിനോട് ബ്ലെച്ച്‌ലി പാർക്ക് വിടാൻ പറയുന്നു, അയാൾ ഒരു സ്വവർഗ്ഗാനുരാഗിയാണെന്ന് വെളിപ്പെടുത്തി.
അത് താൻ എപ്പോഴും സംശയിച്ചിരുന്നുവെന്നും എന്തായാലും അവർ ഒരുമിച്ച് സന്തുഷ്ടരായിരിക്കുമെന്ന് ക്ലാർക്ക് പറയുന്നു.
ട്യൂറിംഗ് ഒരിക്കലും അവളെ പ്രണയിച്ചിട്ടില്ലെന്നും  ക്ലാർക്കിന്റെ ക്രിപ്‌റ്റോഗ്രാഫി വൈദഗ്ധ്യത്തിനായി മാത്രമാണ് അവളെ ഉപയോഗിച്ചതെന്നും അവളെ അറിയിക്കുന്നു .
യുദ്ധത്തിനുശേഷം, മെൻസിസ് ക്രിപ്‌ടോഗ്രാഫർമാരോട് തെളിവുകൾ നശിപ്പിക്കാൻ പറയുന്നു, ഇനി അവർക്ക് ഒരിക്കലും പരസ്പരം കാണാനോ അവർ ചെയ്ത കാര്യങ്ങൾ പരസ്പരം പങ്കിടാനോ കഴിയില്ല.
സ്വവർഗ്ഗാനുരാഗം ഇംഗ്ലണ്ടിൽ അക്കാലത്ത് ഒരു കടുത്ത കുറ്റമായിരുന്നു .1952 -ൽ, ട്യൂറിംഗ്  പിടിക്കപ്പെടുകയും വിചാരണ ചെയ്യപ്പെടുകയും ചെയ്തു, ഒരു ജയിൽ ശിക്ഷയ്ക്ക് പകരമായി, രാസചികിത്സക്ക് വിധേയനാകുമെങ്കിൽ അയാൾക്ക് തന്റെ ജോലി തുടരാനാകും.
ക്ലാർക്ക് അദ്ദേഹത്തെ വീട്ടിൽ സന്ദർശിക്കുകയും അദ്ദേഹത്തിന്റെ ശാരീരികവും മാനസികവുമായ തകർച്ചയ്ക്ക് സാക്ഷ്യം വഹിക്കുകയും ചെയ്യുന്നു.
അദ്ദേഹത്തിന്റെ ജോലി ദശലക്ഷക്കണക്കിന് ആളുകളുടെ ജീവൻ രക്ഷിച്ചുവെന്ന് പറഞ്ഞ് ക്ലാർക്ക് ട്യൂറിംഗിനെ ആശ്വസിപ്പിക്കുന്നു.
ഒരു വർഷത്തെ സർക്കാർ നിർബന്ധിത ഹോർമോൺ തെറാപ്പിക്ക് ശേഷം, 1954 ജൂൺ 7 ന് ട്യൂറിംഗ് ആത്മഹത്യ ചെയ്തു.
2013 ൽ, എലിസബത്ത് II രാജ്ഞി മരണാനന്തര രാജകീയ ക്ഷമാപണം നൽകി, ഒടുവിൽ ആധുനിക കമ്പ്യൂട്ടർ സൃഷ്ടിക്കുന്നതിനുള്ള അദ്ദേഹത്തിന്റെ പ്രവർത്തനത്തെ ആദരിച്ചു.
അഭിനേതാക്കൾ ബെനഡിക്ട് കുംബർബാച്ച് -അലൻ ട്യൂറിംഗ് കെയ്റ നൈറ്റ്ലി -ജോവാൻ ക്ലാർക്ക് മാത്യു ഗുഡ് -ഹ്യൂ അലക്സാണ്ടർ റോറി കിന്നിയർ -ഡിറ്റക്ടീവ് റോബർട്ട് നോക്ക് അലൻ ലീച്ച് -ജോൺ കെയ്‌ൻ‌ക്രോസ് മാത്യു ബിയേഡ്- പീറ്റർ ഹിൽട്ടൺ ചാൾസ് ഡാൻസ് -കമാൻഡർ ഡെന്നിസ്റ്റൺ മാർക്ക് സ്ട്രോംഗ്-  സ്റ്റുവർട്ട് മെൻസീസ് ജെയിംസ് നോർത്ത്കോട്ട് -ജാക്ക് ഗുഡ് ടോം ഗുഡ്മാൻ-ഹിൽ -സാർജന്റ് സ്റ്റെൽ സ്റ്റീവൻ വാഡിംഗ്ടൺ -സൂപ്രണ്ട് സ്മിത്ത് ഇലൻ ഗുഡ്മാൻ -കീത്ത് ഫർമാൻ ജാക്ക് ടാർൾട്ടൺ- ചാൾസ് റിച്ചാർഡ്സ് അലക്സ് ലോത്തർ- യുവ അലൻ ട്യൂറിംഗ് ജാക്ക് ബാനൻ -ക്രിസ്റ്റഫർ മോർകോം ടപ്പൻസ് മിഡിൽടൺ -ഹെലൻ സ്റ്റുവർട്ട് ജെയിംസ് ജി. നൺ -ഷെർബൺ അവലംബം പുറംകണ്ണികൾ ഔദ്യോഗിക വെബ്സൈറ്റ് ദ ഇമിറ്റേഷൻ ഗെയിം ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് ദ ഇമിറ്റേഷൻ ഗെയിം റോട്ടൻ ടൊമാറ്റോസിൽ നിന്ന് ദ ഇമിറ്റേഷൻ ഗെയിം മെറ്റാക്രിട്ടിക്കിൽ നിന്ന് ദ ഇമിറ്റേഷൻ ഗെയിം
ദ ആഫ്രിക്കൻ ക്യൂൻ
ദ ആഫ്രിക്കൻ ക്യൂൻ , 1951 ൽ പുറത്തിറങ്ങിയ ബ്രിട്ടീഷ്-അമേരിക്കൻ സാഹസിക ചലച്ചിത്രമാണ്.
സി. എസ്. ഫോറെസ്റ്റർ 1935 ൽ എഴുതിയ ഇതേ പേരുള്ള നോവലിൻറെ ചലച്ചിത്രാവിഷ്കരണമായിരുന്നു ഈ ചിത്രം.
ജോൺ ഹെസ്റ്റൺ സംവിധാനം ചെയ്ത ഈ ചിത്രം, സാം സ്പീഗലും ജോൺ വൂൾഫും ചേർന്നാണ് നിർമ്മിച്ചത്.
അഭിനേതാക്കൾ ഹംഫ്രി ബൊഗാർട്ട് - ചാർലി ഓൾനട്ട് കാതറിൻ ഹെപ്ബേൺ - റോസ് സായെർ റോബർട്ട് മോർലി -  റവ.
സാമുവൽ സായെർ, "ദ ബ്രദർ" പീറ്റർ ബുൾ -  കൊനിജിൻ ലൂയിസിൻറെ ക്യാപ്റ്റൻ തിയൊഡോർ ബിക്കൽ - കൊനിജിൻ ലൂയിസിലെ ഫസ്റ്റ് ഓഫീസർ വാൾട്ടർ ഗോട്ടെൽ - കൊനിജിൻ ലൂയിസിലെ സെക്കൻറ് ഓഫീസർ പീറ്റർ സ്വാൻവിക് - ഫോർട്ട് ഷോനയിലെ ഫസ്റ്റ് ഓഫീസർ റിച്ചാർഡ് മാർനെർ - ഫോർട്ട് ഷോനയിലെ സെക്കൻറ് പെറ്റി ഓഫീസർ ജെറാൾഡ് ഓൺ - കൊനിജിൻ ലൂയിസിലെ പെറ്റി ഓഫീസർ (അപ്രധാനം) അവലംബം ↑ ↑ ↑ Rudy Behlmer, Behind the Scenes , Samuel French, 1990 p. 239 ↑ Box Office Information for The African Queen .
The Numbers.
Retrieved November 11, 2012.
↑ ↑ Spiegel was billed as "S.P. Eagle".
ദ ആർട്ടിസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Artist
മിഷേൽ ഹസനാവിഷ്യസ് സംവിധാനം ചെയ്ത് ജീൻ ഡ്യൂജാറിൻ , ബെറനീസ് ബീജോ എന്നിവർ പ്രധാന വേഷങ്ങൾ അവതരിപ്പിച്ച്  2011 ൽ പുറത്തിറങ്ങിയ ഫ്രഞ്ച് ചലച്ചിത്രം ആണ് ദ  ആർട്ടിസ്റ്റ് .
1927 നും 1932 നും ഇടയിൽ ഹോളിവുഡിൽ വെച്ചാണ്‌ കഥ ഒരു നിശ്ശബ്ദ സിനിമാ നടന്റെയും ഉയർന്നു വരുന്ന അഭിനേത്രിയൂടെയും ബന്ധത്തിന്റെ കഥ പറയുന്നതോടൊപ്പം ശബ്ദ ചലച്ചിത്രങ്ങൾ ആവിർഭവിച്ചതോടെ നിശ്ശബ്ദ ചലച്ചിത്രങ്ങൾക്കു സംഭവിച്ച ജനപ്രീതിക്കുറവിന്റെയും അതുവഴി സിനിമാ ചരിത്രത്തിന്റെയും തന്നെ കഥ പറയുന്നു.
ബ്ലാക്ക്‌ ആൻഡ്‌ വൈറ്റിൽ എടുത്തിട്ടുള്ള ഈ ചിത്രത്തിന്റെ ഒട്ടു മിക്ക ഭാഗങ്ങളും ബാക്ഗ്രൗണ്ട് മ്യൂസിക് മാറ്റി നിർത്തിയാൽ നിശ്ശബ്ദവും ആണ്.
ആസ്വാദകരുടെയും നിരൂപകരുടെ പ്രശംസ പിടിച്ചു പറ്റിയ ഒരു ചിത്രമാണിത്.
ഈ ചിത്രം ആദ്യമായി പ്രദർശിപ്പിച്ച 2011-ലെ കാൻ ഫെസ്റ്റിവലിൽ ഡ്യൂജാറിൻ ഈ ചിത്രത്തിലെ അഭിനയത്തിനു മികച്ച നടനുള്ള പുരസ്കാരം നേടി.
84-ആം അക്കാദമി പുരസ്കാരങ്ങളിൽ മികച്ച ചലച്ചിത്രം, മികച്ച സംവിധായകൻ, മികച്ച നടൻ എന്നീ പുരസ്കാരങ്ങൾ അടക്കം അഞ്ചു പുരസ്കാരങ്ങൾ ഈ ചിത്രം നേടി .
നിശ്ശബ്ദ സിനിമാ അഭിനേതാവായ മുതിർന്ന വ്യക്തിയും പ്രശസ്തയായി വരുന്ന ഒരു യുവ അഭിനേത്രിയും തമ്മിലുള്ള ബന്ധമാണ് സിനിമയുടെ പ്രമേയം .
നിശ്ശബ്ദസിനിമയുടെ പിന്മാറ്റവും ശബ്ദസിനിമയുടെ കടന്നു വരവും സംഭവിച്ച ഒരു കാലമാണ് സിനിമയുടെ പശ്ചാത്തലം .
പുറത്തിറങ്ങിയത് മുതൽ സിനിമ ഒട്ടേറെ അഭിനന്ദനങ്ങൾ നിരൂപകരുടെ ഭാഗത്ത്‌ നിന്നും പ്രേക്ഷകരുടെ ഭാഗത്ത്‌ നിന്നും ലഭിച്ചു.
നായകനായി അഭിനയിച്ച ജീൻ ദുജർദിനു 2011 ലെ കാൻ ഫിലിം ഫെസ്റിവലിൽ മികച്ച നടനുള്ള അവാർഡ് ലഭിച്ചു.65 ആം ബ്രിട്ടീഷ് ഫിലിം അക്കാദമി അവാർഡിൽ ഏഴെണ്ണം ഈ സിനിമ കരസ്ഥമാക്കി.
മികച്ച സിനിമ,മികച്ച നടൻ ,മികച്ച തിരക്കഥ ,മികച്ച ചായാഗ്രഹണം ,മികച്ച കോസ്ട്യൂം എന്നിവയാണ് നേടിയത് .
അവലംബം ↑ ↑ ↑ ↑ പുറം കണ്ണികൾ ഔദ്യോഗിക വെബ്സൈറ്റ് The Artist ഇന്റർനെറ്റ് മൂവി ഡാറ്റാബേസിൽ
ദ ഇലസ്ട്രേറ്റഡ് വീക്കിലി ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/The_Illustrated_Weekly_of_India
മുംബൈ ആസ്ഥാനമാക്കി ഇന്ത്യയിൽ നിന്ന് പ്രസിദ്ധീകരിച്ചിരുന്ന അന്താരാഷ്ട്ര പ്രചാരമുള്ള ഇംഗ്ലീഷ് വാരികയായിരുന്നു ദ ഇലസ്ട്രേറ്റഡ് വീക്കിലി ഓഫ് ഇന്ത്യ .
ടൈംസ്‌ ഓഫ്‌ ഇന്ത്യ ആയിരുന്നു പ്രസിദ്ധീകരണം .
1880 ൽ ടൈംസ് ഒഫ് ഇന്ത്യ വീക്ക്‌ലി എന്ന പേരിൽ ആരംഭിച്ചു.
1901 ൽ ടൈംസ് ഒഫ് ഇന്ത്യ ഇല്ലസ്‌ട്രേറ്റഡ് വീക്ക്‌ലി എന്നു പേരുമാറ്റി.
1929 ലാണ് ദ ഇല്ലസ്‌ട്രേറ്റഡ് വീക്ക്‌ലി ഒഫ് ഇന്ത്യ എന്നാക്കിയത്.
സാമ്പത്തികം , സാമൂഹികം, സാഹിത്യം , കല , മതം , പ്രകൃതി , അന്താരാഷ്ട്രപ്രശ്‌നങ്ങൾ തുടങ്ങി നിരവധി വിഷയങ്ങൾ ഈ പ്രസിദ്ധീകരണത്തിലൂടെ അവതരിപ്പിക്കപ്പെട്ടിരുന്നു.
ത്രോൺ ഓഫ് ബ്ലഡ് ഇംഗ്ലീഷ് വിലാസം https://ml.wikipedia.org/wiki/Throne_of_Blood
അകിര കുറൊസാവ സംവിധാനം ചെയ്ത ജാപ്പനീസ് ചലച്ചിത്രം ആണ് ' ത്രോൺ ഓഫ് ബ്ലഡ്' .
ഷെയ്ക്സ്പിയറിന്റെ മക്ബത്തിനെ അവലംബിച്ച് 1957-ൽ നിർമിച്ചതാണ് ഇത്. 'മക്ബത്ത്' എന്ന പേരു മാത്രമല്ല കുറസോവ മാറ്റിയത്.
നാടകത്തിന്റെ പദാനുപദ ചലച്ചിത്രഭാഷ്യത്തിനു പകരം നാടകത്തിന്റെ അന്തഃസത്തയെ സെല്ലുലോയ്ഡിൽ പുനരാവിഷ്കരിക്കുകയായിരുന്നു അദ്ദേഹം.
കഥയുടെ അതിഭൗതികാന്തരീക്ഷം സൃഷ്ടിക്കാനായി ജാപ്പനീസ് 'നോ' നാടകശൈലിയിലാണ് അദ്ദേഹം തന്റെ രചന നിർവഹിച്ചത്.
ഷെയ്ക്സ്പിയറിന്റെ ഒരു വരിപോലും അതേപടി സ്വീകരിക്കാതെ ആ അനശ്വരനാടകത്തിന്റെ ആത്മാവ് സൂക്ഷ്മഭാവങ്ങളോടെ സിനിമയിൽ ആവിഷ്കരിക്കുകയായിരുന്നു കുറസോവ എന്നാണ് ചലച്ചിത്ര വിമർശകരുടെ വിലയിരുത്തൽ.
അതുകൊണ്ടാണ് ത്രോൺ ഒഫ് ബ്ലഡ് ഒരു ക്ളാസ്സിക് ആയിത്തീർന്നത് എന്നും വിലയിരുത്തപ്പെടുന്നു.
പ്രമേയം അഭിനേതാക്കൾ Character Equivalent in Macbeth Actor തക്കെറ്റോക്കി വാഷിസു മാക്ബത്ത് Toshiro Mifune അസാജി ലേഡി മാക്ബത്ത് Isuzu Yamada യോഷിയാക്കി മിക്കി ബാൻക്വോ Minoru Chiaki ഫോറസ്റ്റ് സ്പിരിറ്റ് (Witch) ദ ത്രീ വിച്ചസ് Chieko Naniwa ലോർഡ് കുനിഹാരു റ്റ്സുസുക്കി കിംഗ് ഡങ്കൻ Hiroshi Tachikawa യോഷിതെരു ഫ്ലിയാൻസ് Akira Kubo കുനിമാരു മാൽക്കം അഥവാ ഡൊണാൽബെയ്ൻ Takamaru Sasaki നൊറിയാസു മാക്ഡഫ് Takashi Shimura അവലംബം പുറംകണ്ണികൾ ത്രോൺ ഓഫ് ബ്ലഡ് ഇന്റർനെറ്റ് മൂവി ഡാറ്റാബേസിൽ ത്രോൺ ഓഫ് ബ്ലഡ് ഓൾമുവീയിൽ "Shakespeare Transposed" essay by Stephen Prince Program note from the 1957 San Francisco International Film Festival Throne of Blood (in Japanese) at the Japanese Movie Database
ത്വഷ്ടാവ്
ആദ്യമായി ദേവശില്പി എന്നു വിശേഷിപ്പിച്ചു കാണുന്ന ദേവനാണ് ത്വഷ്ടാവ് .
വിശ്വകർമ്മ ശബ്ദവും, ത്വഷ്ടാ ശബ്ദവും പരസ്പരം പര്യായപദങ്ങളായി നമുക്കു വേദങ്ങളിൽ പോലും കാണാം.
ജീവജാലങ്ങളെ സൃഷ്ടിക്കുന്നവൻ (ത്വഷതേഃ കരോതി കർമണാ) എന്നർത്ഥത്തിൽ പ്രജാപതി , ബ്രഹ്മാവ് , വിശ്വകർമ്മാവ് എന്നെല്ലാം അർത്ഥം വരും.
"തക്ഷതി തനു കരോതി" എന്ന ധാതു അനുസരിച്ച്, ചെത്തി ചെറുതാക്കുന്നവൻ, ശില്പി, പ്രളയകാലത്തു എല്ലാ പദാർത്ഥങ്ങളേയും തന്നിലേക്ക് ശോഷിപ്പിക്കുന്നവൻ, പരമാത്മാവ് എന്നൊക്കെ ത്വഷ്ട ശബ്ദത്തിനു അർത്ഥം വരും.
ശബ്ദതാരാവലിയിൽ ചെത്തി ചെറുതാക്കുന്നവൻ, വിശ്വകർമ്മാവ്, ബ്രഹ്‌മാവ്‌ എന്നിങ്ങനെ അർഥം കല്പിച്ചിരിക്കുന്നു(പേജ് 1025).
ഗർഭസ്ഥ ശിശുവിനു രൂപം നൽകുന്നത് ത്വഷ്ടാവാണെന്നു വിശ്വാസമുണ്ട്.
അത് പോലെ അവൻ ഗർഭപാത്രത്തിൽ ഭാര്യാഭർത്താക്കന്മാരെ പരസ്പരം രൂപപ്പെടുത്തിയതായും പറയപ്പെടുന്നു.
രണ്ടാം കൽപ്പത്തിലെ മഹാവിശ്വകർമ്മാവായ ബ്രഹ്‌മാവിന്റെ (ചതുർമുഖൻ) പൂർവ്വ മുഖത്തു നിന്നു വിശ്വകർമ്മാവും( ദേവശില്പി ), ദക്ഷിണ മുഖത്തു നിന്നു മയനും, പശ്ചിമ മുഖത്തു നിന്നു മനുവും, ഉത്തര മുഖത്തു നിന്നു ത്വഷ്ടാവും ജനിച്ചു എന്ന് മാനസാരം രണ്ടാമദ്ധ്യായത്തിൽ പറയുന്നുണ്ട്.
ത്വഷ്ടാവ് ഇന്ദ്രനു വജ്രായുധത്തിൻറെ മൂർച്ച കൂട്ടികൊടുത്തതായി ഋഗ്വേദത്തിൽ സൂചിപ്പിച്ചിരിക്കുന്നു(5.31.4).
ഇത് പോലെ ബ്രഹ്മണസ്പതിക്ക് വേണ്ടി മഴുവും ഉണ്ടാക്കിയിരിക്കുന്നു.
അദ്ദേഹം ദേവന്മാർക്ക് വേണ്ടി നല്ല പത്രങ്ങൾ നിമ്മിച്ചിരിക്കുന്നതായും ഋഗ്വേദത്തിൽ പറഞ്ഞിരിക്കുന്നു(10.53.9).
ത്വഷ്ടാവ് നിർമ്മിച്ച ചമസപാത്രത്തെ കുറിച്ചും ഋഗ്വേദം പറയുന്നു.
അത് അദ്ദേഹത്തിന്റെ ശിഷ്യന്മാരായ ഋഭുക്കൾ നാലായി പകുത്തു(1.20.6,1.110.3).